b"\n_START_ARTICLE_\nPere Estasen i Cortada\n_START_SECTION_\nBiografia\n_START_PARAGRAPH_\nFill d' Eugenio Estasen L\xc3\xb3pez del Rinc\xc3\xb3n, notari oficial de l' escriban\xc3\xada de Marina, natural de Granada i de Adelaida Cortada i Dalmau natural de Barcelona. Es va casar amb Anna Soler i Campmany. En Llu\xc3\xads Estasen i Pla era el seu nebot._NEWLINE_De ben jove fou membre de l'Ateneu Barcelon\xc3\xa8s i del Foment de la Producci\xc3\xb3 Espanyola. Va diversos articles defensant el darwinisme social de Walter Bagehot (1876) i el positivisme (1877). El fet que se li prohibissin unes confer\xc3\xa8ncies a l'Ateneu on volia demostrar la naturalesa totalment evolutiva del desenvolupament social provoc\xc3\xa0 l'escissi\xc3\xb3 dels sectors m\xc3\xa9s progressistes anomenada Ateneu Lliure. Alhora, fou un dels introductors a l'Estat espanyol de les teories de l'escola hist\xc3\xb2rica alemanya d'economia de Friedrich List. Membre de Foment del Treball Nacional entre 1880 i 1881 organitz\xc3\xa0 cicles de confer\xc3\xa8ncies defensant el proteccionisme. El 1887 va fundar amb Frederic Rahola i Tr\xc3\xa8mols el Foment de la Riquesa de Catalunya per tal de recopilar informaci\xc3\xb3 econ\xc3\xb2mica sobre Catalunya i defensar-ne els interessos econ\xc3\xb2mics. M\xc3\xa9s tard relacion\xc3\xa0 el regionalisme amb el proteccionisme usant criteris positivistes, i ho relacion\xc3\xa0 amb Catalunya en la confer\xc3\xa8ncia sobre economia pol\xc3\xadtica regional que va donar el 21 de novembre de 1907._NEWLINE_Pel que a la premsa, el 1880 va fundar El Eco de la Producci\xc3\xb3n. Va dirigir el Diario de Comercio i col\xc2\xb7labor\xc3\xa0 a La Espa\xc3\xb1a Regional, a la Revista general de Legislaci\xc3\xb3n y Jurisprudencia de Madrid, i a la revista Catalunya. En la seva obra Catalunya (1900) defensa la formaci\xc3\xb3 d'una gran ind\xc3\xbastria, del gran comer\xc3\xa7 i d'una banca gran."